Държавен вестник, бр. 5, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  5
(3) Изпълнителният директор осъществява 
управлението на ДП „РАО“ на три управлен-
ски нива:
1. първо управленско ниво (управленски 
функции): заместник изпълнителен директор с 
ресор „Управление на радиоактивни отпадъци 
и извеждане от експлоатация“, заместник из-
пълнителен директор с ресор „Финанси, ад-
министрация и сигурност“, ръководители на 
управления на пряко подчинение на изпълни-
телния директор, ръководители на отдели на 
пряко подчинение на изпълнителния директор;
2. второ управленско ниво (ръководни про-
изводствени или контролни функции): главни 
инженери на специализирани поделения и 
ръководители на отдели;
3. трето управленско ниво (специализирани 
производствени или непосредствени контрол-
ни функции): ръководители на сектори.
Чл. 12. (1) Като постоянно действащи 
помощни консултативни органи към изпъл-
нителния директор се сформират технически 
експертен съвет и финансово-стопански 
съвет.
(2) Съветите се състоят от председател, 
секретар и експерти. В работата на съветите 
могат да бъдат привличани и външни експерти.
(3) Председателите на съветите по ал. 2 
изработват и предлагат за одобрение от из-
пълнителния директор правилник за орга-
низацията и дейността на съответния съвет.
Чл. 13. Със заповед на изпълнителния ди-
ректор могат да се създават групи за управле-
ние на отделни проекти, включващи експерти 
от структурните звена на предприятието.
Чл. 14. (1) Ръководителите на структурните 
звена, пряко подчинени на изпълнителния 
директор, ръководят, организират, контроли-
рат, планират, координират, отчитат и носят 
отговорност за дейността и за изпълнението 
на задачите на съответното звено в съответ-
ствие с определените в правилника функции.
(2) Ръководителите на структурните звена 
на всички нива осигуряват изпълнението на 
съответните функции и задачи.
(3) Освен определените с правилника 
функции структурните звена изпълняват и 
други задачи, възложени им от изпълнителния 
директор в кръга на неговата дейност.
(4) Ръководителите на структурни звена 
разработват и предлагат на изпълнителния 
директор да утвърди правилник за организа-
цията и дейността на звеното. 
Чл. 15. (1) Правата и задълженията на ли-
цата, работещи по трудово правоотношение 
в предприятието, както и изискванията за 
заемане на съответната длъжност се определят 
в длъжностни характеристики, утвърдени от 
изпълнителния директор.
(2) Лицата по ал. 1 изпълняват възложе-
ните им задачи и отговарят пред прекия си 
ръководител за изпълнението им съгласно 
длъжностните си характеристики.
Раздел ІІ
Главно управление
Чл. 16. Главното управление на предприяти-
ето осъществява цялостното административно, 
финансово, правно обслужване, материално 
осигуряване, поддържа информационния цен-
тър, организира контрола на безопасността, 
контрола на достъп, физическата защита на 
ядрените съоръжения, управлението на меж-
дународните проекти.
Чл. 17. (1) Главното управление на пред-
приятието е организирано в следните звена:
1. управление „Финансово и стопанско 
обслужване“ (у-е „ФСО“);
2. управление „Администрация, сигурност 
и контрол“ (у-е „АС и К“);
3. управление „Международни проекти“ 
(у-е „МП“);
4. управление „Безопасност на ядрените 
съоръжения“ (у-е „БЯС“);
5. отдел „Правен“;
6. финансов контрольор;
7. експертен технически съвет и финансо-
во-стопански съвет;
8. информационен център.
(2) Управление „Международни проек-
ти“, управление „Безопасност на ядрените 
съоръжения“, отдел „Правен“, финансовият 
контрольор, експертният технически съвет 
и финансово-стопанският съвет са на пряко 
подчинение на изпълнителния директор.
(3) Управление „Финансово и стопанско 
обслужване“, управление „Администрация, 
сигурност и контрол“ и информационният 
център са на пряко подчинение на заместник 
изпълнителния директор с ресор „Финанси, 
администрация и сигурност“, който е пряко 
подчинен на изпълнителния директор.
(4) Правомощията и отговорностите на 
заместник изпълнителния директор с ресор 
„Финанси, администрация и сигурност“ се 
определят със заповед на изпълнителния 
директор и се възлагат за изпълнение чрез 
длъжностна характеристика за длъжността.
Чл. 18. (1) Управление „Финансово и сто-
панско обслужване“ осъществява цялостното 
стопанско, материално и финансово-счето-
водно обслужване на предприятието, като 
изпълнява следните основни функции:
1. подпомага ръководството на предпри-
ятието за правилното и законосъобразното 
използване на финансовите ресурси в пред-
приятието;
2. бюджетира и лимитира средствата по 
дейности и поделения и анализира изпълне-
нието им;